Mestská časť  Bratislava-Dúbravka

Materiál na 23. rokovanie
Miestneho zastupiteľstva
8. decembra 2009

Návrh
na predĺženie nájomnej zmluvy pozemku parc. č. 1536/45, 
žiadateľovi Jozefovi Ščípovi a manželky ________________________________________________________________

Predkladateľ 						Materiál obsahuje:

PhDr. František Guth						1. Návrh uznesenia
prednosta                     				            2. Uznesenie MR č. 324/2009
								3. Stanoviska komisií
								4. Dôvodovú správu
							5. Žiadosť
							6. Nájomnú zmluvu č. 150/2000
						            7. Kópiu z katastrálnej mapy

Zodpovedný 
		
JUDr. Viera Mrázová
vedúca majetkovoprávneho oddelenia

Spracovateľ 		

Eva Horňáková
majetkovoprávne oddelenie

Návrh uznesenia 
Miestne zastupiteľstvo mestskej časti Bratislava-Dúbravka

schvaľuje

ako prípad hodný osobitného zreteľa podľa § 9a ods. 8 písm. b) a 9 písm. c) zákona č. 258/2009 Z.z. z 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov, predĺženie prenájmu  pozemkov v k.ú. Dúbravka na dobu neurčitú pod stavbou vo vlastníctve žiadateľa Jozefa Ščípu a Vlasty Ščípovej, bytom Jura Hronca č. 27, Bratislava,  parc.č. 1536/45 o výmere 1 m2, za cenu 11,62 €/m2/rok (350 Sk/m2/rok).

Uznesenie  Miestnej rady č. 324/2009 z 24.11.2009

Miestna rada 

odporúča 

dopracovať materiál v súlade so zákonom

Stanoviská komisií:

Zo zasadnutia komisie legislatívno-právnej, mandátovej a hospodárenia z 16.11.2009.  
Komisia odporúča prenájom na dobu neurčitú pozemku parc. č. 1536/45 k.ú. Dúbravka o výmere 1 m2 pre žiadateľa Jozefa Ščípu s manželkou.

Z rokovania komisie územného rozvoja, výstavby a dopravy z 16.11.2009.
Komisia súhlasí. Odporúča uzatvoriť na dobu neurčitú a výpovednou lehotou 1 rok.

 

Dôvodová správa

Národná rada Slovenskej republiky schválila 16. 06. 2009 zákon č. 258/2009 Z.z. , ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. Zákon nadobudol účinnosť  1. 07. 2009 (ďalej len „novela“).
	Novela umožňuje schváliť prípady hodné osobitného zreteľa, ktoré môžu zahŕňať účely nájmu pozemkov, ako aj okruh osôb, ktorým sa prenechajú pozemky do užívania bez uplatnenia ods. 1 až 3 a 5 až 7 § 9a novely, ktoré v súlade s ods. 9 je obec povinná primerane uplatniť aj pri prenechaní majetku do nájmu.
	Zámer hospodárneho nakladania s majetkom vo vlastníctve  hlavného mesta, zvereným do správy mestskej časti formou obchodnej verejnej súťaže je transparentný, avšak túto formu nie je vhodné aplikovať komplexne ako jednotný postup pri prenechávaní majetku do nájmu. Zákon dáva možnosť vziať na zreteľ konkrétne prípady, pri ktorých by aplikácia obchodných verejných súťaží ani priamych nájmov podľa ustanovenia § 9a ods. 8 a 9 novely, nespĺňala účel pre ktorý bola do zákona zahrnutá, a to najmä v prípade pozemkov pri zohľadnení ich polohy, výmery alebo možného spôsobu využitia. V týchto prípadoch ich môže využiť iba vlastník alebo nájomca susediaceho pozemku alebo stavby.
	Nájom pozemku uvedený v návrhu uznesenia je predložený ako prípad hodný osobitného zreteľa v zmysle § 9a ods. 8 písm. b) a 9 písm. c) zákona č. 258/2009 Z.z. z 16.06.2009, ktorým sa mení a dopĺňa zákon 138/1991 Zb. o majetku obcí v znení neskorších predpisov a o zmene a doplnení niektorých zákonov. 
Listom z  29. 10. 2009  Jozef Ščípa , bytom Jura Hronca č. 27, Bratislava požiadal o predĺženie doby nájmu pozemku parc. č. 1536/45 o výmere 1 m2 k. ú. Dúbravka. 
Mestská časť Bratislava-Dúbravka uzatvorila s Jozefom Ščípom a manželkou Vlastou 05. 09. 2000 zmluvu č. 150/2000 o prenájme pozemku pôvodné parc. č. 1536/20 pod garážou o výmere 1 m2 na dobu od 01. 01. 2000 do 31. 12. 2009. Geometrickým plánom č. 37/2004 bolo parcelné číslo 1536/21 zmenené na nové parc. č. 1536/45 k.ú. Dúbravka a zapísané v katastri nehnuteľností. Žiadatelia sú vlastníkmi stavby garáže súp. číslo 5591, zapísaná na LV č. 491, ktorá sa z časti nachádza na pozemku parc. č. 1536/45. Listom z 04.02.2009 bola žiadateľovi navrhnutá možnosť o odkúpenie uvedeného pozemku. Majetkovoprávnemu oddeleniu telefonicky oznámil, že nemá záujem o odpredaj.
Predĺženie doby nájmu podlieha schváleniu miestnym zastupiteľstvom MČ, nakoľko doba nájmu podľa zmluvy č. 150/2000 z 05. 09. 2000 o prenájme pozemku bola  9 rokov. 
Pozemok parc. č. 1536/45 o výmere 1 m2, zastavaná plocha a nádvorie sa nachádza v zastavanom území obce, je vedený na liste vlastníctva č. 847 v prospech vlastníka  Hlavné mesto SR Bratislava a zverený do správy mestskej časti Bratislava–Dúbravka protokolom č. 19 z  23.9.1991, situovaný na ulici Jura Hronca.